Sien #ChrisChameleon by #INNIBOS in #FLENNIEDIESNARE soos jy hom nog nooit tevore gesien het nie!
Chris Chameleon is weer eens die verkleurmannetjie in FLENNIE DIE SNARE as hy nuwe betekenis gee aan die werke van die immergewilde skrywer, Boerneef. Chris speel Isak van der Merwe (Boerneef), hy is een van die LIGSTRAALSUSTERS van Calitzdorp, hy is Klara Majola se blinde Pa en dan rock en roll Chris op een van Boerneef se gedigte, VARKLEERBAADJIE EN KLINKNAELBROEK. Alles in FLENNIE DIE SNARE met ‘n sterbelaaide rolverdeling soos Anna Davel, Johny Klein, Daniella Deysel, Jaconell Mouton, Mauritz Lotz en Riaan van Rensburg. Die teks en regie is deur Frans Swart en die musikale regie deur Jaconell Mouton.
Hierdie (nou reeds welbekende) woorde verskyn in 1959 in een van Boerneef se gedigte in sy tweede bundel Ghaap en kambro. In 1986 skep Louis van Rensburg die ikoniese lied Voshaarnooi deur drie van Boerneef se gedigte te kombineer en te toonset. Vosjaarnooi word gebruik as ‘n temalied vir die televisiereeks Ballade vir ‘n Enkeling. Boerneef was skrywer, digter, leksikograaf en akademikus, en laat ‘n skatkis van prosa en poësie agter na sy afsterwe op 2 Julie 1967. En nou, 50 jaar na sy dood, word Boerneef vereer in woord en klank in die produksie Flennie die Snare by die Innibos Laeveldse Nasionale Kunstefees, vanaf 5 tot 8 Julie in die Nelspruit Hoërskool-ouditorium.